text: Tað endaði við trimum teprum ósigrum hjá føroyska U17-landsliðnum við dreingjum, sum síðstu dagarnar hevur tikið lut í UEFA menningarkapping í Tirana í Albania
text: #000003
text: – Vit eru sjálvandi ikki nøgdir við úrslitini, tí vit ætlaðu okkum at vinna. Men samanumtikið eri eg væl nøgdur við avrikið hjá spælarunum, og vónandi hava teir tikið okkurt við sær í persónligu menningini.
text: #000005
text: Tað sigur Fróði Benjaminsen, ið stendur á odda fyri U17-landsliðnum við dreingjum, sum farnu dagarnar hevur tikið lut í UEFA menningarkapping í Albania.
text: #000006
text: Føroyska liðið kom annars væl frá byrjan, og eftir fyrra hálvleik í fyrsta dystinum, sum var ímóti Aserbadjan, vóru Føroyar á odda 2-0. Málskjúttar vóru Bogi á Reynatrøð og Aron Benjaminsen.
text: #000008
text: Men eftir steðgin sótu aserbadjanar á tí allar mesta, og serliga síðstu tíggju minuttirnar skrædnaði. Úrslitið gjørdist 4-2 til Aserbadjan.
text: #000009
text: Ímóti Moldova vóru okkara dreingir eisini væl við allan dystin, men tá dómarin floytaði av, stóð 3-1 til Moldova á máltalvuni. Føroyska málið gjørdi Sjúrður Henriksen, tá hann tíðliga í seinna hálvleiki minkaði um munin til 2-1.
text: #000010
text: Síðsti dysturin í kappingini, sum var ímóti Albania líktist nógv hinum báðum. Føroyska liðið var væl við, men í avgerandi løtum eru okkara ikki nóg neyvir, og enn einaferð stóð vit eftir við ongum.
text: #000011
text: Tá tíggju minuttir vóru eftir at spæla fingu Føroyar brotsspark, sum liðskiparin, Aron Benjaminsen setti trygt í netið. Men nærri komu okkara ikki, og dysturin endaði 3-1 til Albania.
text: #000012
text: Í august mánað skal føroyska U17-landsliðið við dreingjum til NM í Finnlandi, og í november er EM-undankapping í Kroatia á skránni.
text: #000014